Parte de l'antiga población de Mequinenza puet visitar-se hue en día porque s'ha convertiu en un gran parque d'a memoria a l'aire libre dimpués d'o suyo espaldo y inundación por os pantanos de l'Ebro. S'han recuperau d'entre as runas os trazaus orichinals d'as carreras y d'as casas que quedaban por alto d'o libel de l'augua. A Mequinenza antiga, o “Lugar Viello” como que la conoixen os mequinenzanos, ye una invitación a pasear por a memoria d'as suyas carreras y carrerons, a redescubrir parte de l'antiga ilesia, a imachinar os antigos muelles y conoixer mil historias, curiosidatz y leyendas d'aquella milenaria y historica villa de navegants y miners a canto d'o río Ebro.